
 17.12.2018
 BG
 Официален вестник на Европейския съюз
 L 320/25
 РЕГЛАМЕНТ ЗА ИЗПЪЛНЕНИЕ (ЕС) 2018/1992 НА КОМИСИЯТА
 от 14 декември 2018 година
 за изменение на Регламент за изпълнение (ЕС) No 1191/2014 по отношение на предвиденото в член 19 от Регламент (ЕС) No 517/2014 докладване на данни за флуоровъглеводородите, пускани на пазара в Обединеното кралство и в Съюз, съставен от 27 държави членки
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) No 842/2006 (1), и по-специално член 19, параграф 7 от него,
 като има предвид, че:
 (1)
 В Регламент за изпълнение (ЕС) No 1191/2014 на Комисията (2) се определят форматът и средствата за подаване на доклада по член 19 от Регламент (ЕС) No 517/2014.
 (2)
 В Регламент (ЕС) No 517/2014 се предвижда, че за да се постигне постепенното намаляване на флуоровъглеводородите, тяхното пускане на пазара на Съюза от страна на производителите или вносителите се извършва посредством годишни квоти. Тези квоти за производителите и вносителите се изчисляват в съответствие с приложение V към Регламент (ЕС) No 517/2014 на базата на референтни стойности, определени от Комисията въз основа на средногодишните количества флуоровъглеводороди, за които от 1 януари 2015 г. нататък производителите или вносителите са подавали доклади по член 19 от същия регламент.
 (3)
 Тъй като на 29 март 2017 г. Обединеното кралство изпрати уведомление за намерението си да напусне Съюза в съответствие с член 50 от Договора за Европейския съюз, Договорите ще престанат да се прилагат към Обединеното кралство, считано от датата на влизане в сила на споразумението за оттегляне, или, при липса на такова — две години след уведомлението, освен ако Европейският съвет в съгласие с Обединеното кралство реши да удължи този срок. В резултат на това и без да се засягат разпоредбите на споразумението за оттегляне, Регламент (ЕС) No 517/2014 се прилага само докато Обединеното кралство престане да бъде държава членка.
 (4)
 В контекста на представената от Обединеното кралство нотификация съгласно член 50 от Договора за Европейския съюз, за целите на предвиденото в член 16, параграф 3 от Регламент (ЕС) No 517/2014 преизчисляване на референтните стойности, което ще се извърши през 2020 г., е важно да се гарантира наличието на точна информация за пускането на флуоровъглеводороди на пазара на ЕС след оттеглянето на Обединеното кралство.
 (5)
 Поради посочените съображения приложението към Регламент за изпълнение (ЕС) No 1191/2014 следва да бъде изменено, така че да се даде възможност за отделяне на количествата флуоровъглеводороди, които се пускат на пазара в Обединеното кралство и в Съюз, съставен от 27 държави членки.
 (6)
 Независимо от това отделянето при докладването на данните за пуснатите на пазара флуоровъглеводороди в Обединеното кралство и в Съюз, съставен от 27 държави членки, ще бъде необходимо единствено от момента, от който правото на Съюза вече няма да се прилага по отношение на Обединеното кралство и на неговата територия. Следователно изменението на Регламент за изпълнение (ЕС) No 1191/2014 се изисква само